**Koncepcia nakladania s komunálnym odpadom na území mesta Stará Ľubovňa.**

**V uplynulom roku sme realizovali tieto najvýznamnejšie aktivity:**

1. Pozemky na skládke sme dostali do stavu, ktorý umožnil podať žiadosť o stavebné povolenie na IV. kazetu skládky. Uzavreli sme nájomné zmluvy s dodatkami, aby boli v súlade s požiadavkami povoľujúceho orgánu, vykúpili sme pozemky pod plánovanou IV. kazetou skládky, čím sme sa v tomto sektore dostali na úroveň 16 % vlastníckeho podielu, vôbec prvýkrát má EKOS majetkový podiel na pozemkoch pod skládkou.
2. Na Inšpektorát životného prostredia v Košiciach sme podali žiadosť o stavebné povolenia na IV. kazetu skládky.
3. Vyriešili sme zneškodňovanie odpadov u obchodných partnerov, čím sme zaistili ďalšiu existenciu spoločnosti v krátkodobom výhľade (do 2-3 rokov).
4. Udržali sme voľnú kapacitu skládky na úrovni 1 800 m3 (cca 3 mesiace skládkovania len na našej skládke), čím je zabezpečené zneškodňovania drobných odpadov. K januáru 2015 bola voľná kapacita cca 6000 m3, čo by pri nezmenenom spôsobe znamenalo ukončenie prevádzky skládky v auguste 2015.
5. Zaviedli sme systémový zber biologicky rozložiteľných kuchynských a reštauračných odpadov v celom našom regióne.
6. Úplne sme sprevádzkovali kompostáreň, pričom fermentor využívame 2x mesačne.
7. Vo februári 2016 sme získali od RUVZ súhlas na uvedenie Kompostárne do trvalej prevádzky.
8. V marci 2016 sme získali potrebné súhlasy na prevádzku Kompostárne od Okresného úradu Stará Ľubovňa.
9. Vykryli sme stratu kompostárne na úrovni cca 40 000 € z vlastných zdrojov.
10. Zakúpili sme profesionálny vysokotlakový čistič v hodnote 4 500 € cez Elektronický kontraktačný systém.
11. Prvýkrát od zavedenia systémového separovaného zberu v meste (r. 1994) sme kompletne vyčistili zvony na separovaný zber.
12. Doplnili sme stanovištia separovaného zberu v meste a okrese. V meste sa nám podarilo vymeniť všetky plechové zvony s malým objemom (450 l). Išlo spolu o cca 10 stanovíšť.
13. Zaviedli sme kontajnery na zber použitého jedlého oleja.
14. Plnili sme dotačné kritéria, ktoré vyplývajú zo zmluvy medzi Mestom a Recyklačným fondom, na kúpu vozidla pre separovaný zber.
15. Kúpili sme traktor Zetor Proxima 90 za cca 40 000 €, úplne z vlastných zdrojov (bez úverov, leasingu), ktorý nahradil starý traktor z roku 1987. Pri nákupe sme opäť využili Elektronický kontraktačný systém.
16. V júli, kedy sa nám pokazili traktorové kosačky, sme kúpili zánovnú profesionálnu kosačku KUBOTA, s naftovým pohonom a špeciálnou úpravou výsypného koša na vyšší zdvih.
17. Spolu s obcami sme promptne zareagovali na zmenu zákona o odpadoch a pomohli sme vyjednať celú sumu potrebnú na fungovanie separovaného zberu v regióne na dosiahnutej úrovni (cca 150 000 €).
18. V separovanom zbere odpadov sme znovuzaviedli triedenie drogériových plastov a zvýšili sme množstvo separovaného zberu: Papier a kartón – 177 t, plast – 87 t, sklo – 575 t, tetrapak – 25 t, bioodpad – 1 000 t.
19. Vyjednali sme kúpu strojov a zariadení zakúpených v rámci projektu Obecných kompostovísk za celkovú cenu 30 000 €, pričom splátky sú rozvrhnuté na 5 rokov.
20. Dokončili sme proces kúpy administratívnej budovy a priľahlých pozemkov, pričom sme na kúpu vyjednali úver vo výške 138 000 € s 1,5 % úrokom a našou spoluúčasťou vo výške cca 9 000 €, so splatnosťou 10 rokov. Pre zabezpečenie možných príjmov z nájmu priestorov tejto budovy, sme vyprázdnili priestory riaditeľa, ktoré spolu s inými ponúkneme na prenájom.
21. Bohužiaľ počas roka došlo k zníženiu počtu zamestnancov, tak aby sme boli efektívnejší.
22. Zapojili sme sa do aktivít na podporu zamestnávanie dlhodobo nezamestnaných, ktorých sme využili na sezónne práce.
23. S Mestom sme podali projekt na kúpu vozidla pre zber biologických odpadov, typu smetiarskeho auta, na Envirofond, ktorý bol úspešný.
24. Zamestnanci dostali na konci roka odmenu vo výške svojho platu. (13. plat- 40 000 €)

Veľmi náročný rok sme ukončili kladným hospodárskym výsledkom. V najbližšom období je veľmi pravdepodobné, že z ekonomických dôvodov nebude možné dať ľuďom odmeny a kladné hospodárenie bude ohrozené.

**Ekonomické ohrozenia EKOSu do 3 rokov:**

1. Náklady na zneškodňovanie odpadov, bez vlastnej skládky, vytvárajú vnútorný problém s hotovostnými peniazmi.
2. Zneškodňovanie odpadov na partnerských skládkach, ak sa neprijmú iné opatrenia, spôsobí zvýšenie nákladov o cca 150 000 až 200 000 € za rok.
3. Uzatvorenie skládky, teda naplnenie voľného objemu skládky, by znamenalo nemožnosť prijímať drobný odpad. Alternatívne nakladanie nie je zabezpečené. Realizácia alternatívy by priniesla náklady na úrovni cca 250 000 € jednorázovo.
4. Zastaranosť strojov a zariadení bude znamenať nemožnosť poskytovania ziskových služieb. Najhorší stav, z pohľadu ohrozenia nosnej činnosti a zisku, je v prípade smetiarskych vozidiel. Kde zo štyroch funkčných vozidiel, nie je v 100 % stave ani jedno, najmladšie vozidlo využívame už 6 rokov. Kúpa nového vozidla je v hodnote 160 000 €, je však nutné kúpiť dve, náklady sú teda cca 300 000 €.
5. Na rekultiváciu III. kazety skládky nám chýba cca 350 000 €.
6. Na prevádzku skládky, ktorá už neprináša zisk, sú náklady (už po znížení počtu zamestnancov) cca 20 000 € a to nemáme zabezpečenú riadnu ochranu objektu.
7. Na splátky kompaktora na skládke, dávame ročne 34 000 €, jeho aktuálny prínos je minimálny.
8. Vykrytie straty z prevádzky kompostárne je ročne cca 40 000 € z vlastných zdrojov.
9. Na splátku administratívnej budovy dáme ročne 15 000 € (3 roky – 45 000 €)
10. Za stroje a zariadenia (ramenový nakladač, Merlo nakladač, kontajnery atď.) musíme Ľubovnianskemu regionálnemu združeniu zaplatiť 30 000 €.
11. Hasenie starých záležitostí, ktoré môžu „vybuchnúť“ kedykoľvek nie je možné finančne vyčísliť, ale je nutné na ne pamätať.
12. Lis na druhotnú surovinu 50 000 €.
13. Splátka vozidla na separovaný zber 15 000 € ročne pre Mesto. (spolu 60 000 €)
14. Dofinancovanie vozidla z Envirofondu 50 000 €.
15. V prípade výstavby skládky je potrebné v prvej fáze (výstavba) cca 1 000 000 €, v druhej fáze (prevádzka 10 rokov) cca 650 000 €, v tretej fáze (rekultivácia a 30 ročný monitoring) cca 900 000 €.

Spolu náklady bez výstavby IV. kazety sú 1 354 000 €. Výstavba skládky predstavuje 2 550 000 €. Spolu je to teda 3 904 000 €.

**Alternatívy nakladania s komunálnym odpadom na území mesta Stará Ľubovňa:**

1. Vybudovanie zariadenia na „termické“ a jemu podobné spracovanie odpadov na mieste skládky „Skalka“ – prínosom by bolo riešenie zneškodňovania komunálnych odpadov v území, kde sa tak uskutočňovalo doteraz. Prínosom by bol aj predaj energií. Nevýhodou sú vysoké vstupné náklady, problematické majetkové pomery pozemkov, potreba dobudovania infraštruktúry – elektrická energia, rozšírenie cestnej siete. Takéto zariadenie si nevystačí s „okresným“ odpadom po ekonomickej ani technickej stránke a bude potrebné zvážať odpad z iných okresov.

Reálnosť uskutočnenia do 4 rokov: 10 %.

1. Materiálovo – biologická úpravňa odpadov – výhodou môže byť triedenie zdanlivo nevyužiteľného odpadu, z toho možný ekonomický prínos, i keď nemôžeme predpovedať pohyb trhu a ekonomické cykly. Nevýhodou je vysoká vstupná investícia, neriešenie problému zostatkového odpadu, problém s udržaním hygienických podmienok pracoviska.

Reálnosť uskutočnenia do 4 rokov: 20 %.

1. Vybudovanie prekládkovej stanice – výhodou je zabezpečenie zneškodňovania odpadov v spolupráci s partnermi – skládky, spaľovne. Je možné k tomu pripojiť prvky materiálovej úpravy (využitie magnetu na vytiahnutie materiálov). Nevýhodou môžu byť vstupné náklady na zabezpečenie prevozných kontajnerov najlepšie s vnútorným lisom a ťahača, veľkou nevýhodou je neexistujúca lokalizácia. Správnou logistikou ťahača a kontajnerov je možné zabezpečiť ich efektívne využívanie, prípadne dokúpenie zariadení na úpravu stavebných hmôt na ich materiálové zhodnotenie na mieste vzniku. Do úvahy by prichádzalo umiestnenie na skládke (otázka povolení) alebo v okolí kompostárne (otázka vlastníctva pozemkov).

Reálnosť uskutočnenia do 4 rokov: 50 %.

1. Vybudovanie skládky, v inom ako terajšom priestore a teda záber ďalšej pôdy. Nevýhodou je zdĺhavosť prípravného procesu, riziko nepovolenia nového priestoru je výrazné.

Reálnosť uskutočnenia do 4 rokov: 5 %.

1. Vývoz odpadov na zneškodnenie terajšou technikou k najbližším zariadeniam. Pri tomto spôsobe sú zvýšené náklady na logistiku. Týmto spôsobom sa nevyrieši nakladanie s drobným odpadom, samovývoz.

Reálnosť uskutočnenia do 4 rokov: 80 %.

1. Pokračovanie v pláne vybudovania IV. kazety.

Reálnosť uskutočnenia do 4 rokov: 50 %.

Ak by prichádzalo, do úvahy riešenie len pre Starú Ľubovňu je možné spojiť bod E s jednoduchším variantom bodu C. Pre nakladanie s odpadom, v celom regióne EKOSu, je nevyhnutné zabezpečiť plnohodnotnú prekládkovú stanicu.

Každé uvedené riešenie prináša zvýšené náklady oproti terajšiemu stavu a nutnosť investícií, ktoré v reálnom čase, nemôžu byť hradené z európskych fondov, nakoľko je potrebné ich realizovať v krátkodobom horizonte, prinášajú zisk, prípadne tieto činnosti nie sú podporované.

V prípade, že sa zavrhne plán výstavby IV. kazety, je nutné jestvujúcu III. kazetu rekultivovať, vykonávať 30 ročný monitoring, pričom všetky problémy a náklady ostanú na Meste.

Potrebné investície, EKOS sám, nie je schopný realizovať. S ohľadom na aktuálnu voľnú kapacitu skládky (1 755m3), čo sú 3 mesiace plnej prevádzky, je nutné v roku 2016 realizovať zmenu aktuálnych podmienok, inak sa EKOS dostane do ťažkých, zložitých a zhoršujúcich sa problémov.

Možné riešenie:

1. Počas roka 2016, kedy je možné čiastočne využívať terajšiu skládku realizovať bod C v kombinácii s bodom E. Rozhodnúť či má Mesto a EKOS záujem poskytovať služby obciam regiónu. Ak áno, vyžiada si to ekonomicky náročnejšiu investíciu. Ak nie, je nutné uvažovať nad spôsobom ako môže Mesto získať aj zo vzdania sa regiónu. Za zneškodnenie je nutné platiť prevádzkovateľom skládok. Je nutné investovať prostriedky do zmien odpadového hospodárstva, ktoré EKOS nemá.
2. Investícia bude v réžii Mesta. Na realizáciu investície bude nutné si objednať externú spoločnosť. Bude potreba zvýšenia cien za vývoz odpadu, prevzatie administratívnej budovy zo strany Mesta, uhradenie všetkých nákladov Kompostárne, finančný vklad Mesta do spoločnosti, poskytnutie prevádzkového úveru zo strany Mesta, iné zvýšenie kapitálu v spoločnosti, v EKOSe zníženie nákladov (a kvality) poskytovaných služieb.
3. Zmena nastane predajom rozhodujúceho podielu v EKOSe. Investor zrejme zvýši ceny za vývoz, ostatné je v jeho réžii.
4. Pokračovať v bode F, s tým že vytvorená alternatíva umožní získať čas, prípadne odstráni neistotu v prípade, že by sa povolenie nepodarilo získať. Výstavba vlastnej skládky dáva Mestu viaceré možnosti, väčšiu slobodu v rozhodovaní. Pre samotné Mesto, ktoré vyprodukuje ročne do cca 3 000 t, by IV. kazeta s plánovanou kapacitou 90 000 m3, stačila na cca 30 rokov.
5. V prípade realizácie podľa alternatívy 1b, Mesto uzatvára zmluvu so „svojou“ firmou na určité obdobie (napr. 10 rokov), na určité činnosti (zber a zneškodnenie komunálnych odpadov), ak sa bude pokračovať aj s bodom 2 je možné vytvoriť si alternatívu na rozhodovanie. Zároveň by bolo možné zarábať na zneškodnení odpadu, ktorý nebude súčasťou zmluvy (napr. zmiešaný stavebný odpad). Takto, by Mesto malo podiel vo firme, ktorá by sa starala o odpady v regióne, pričom samo by si mohlo riešiť odpady v príspevkovej organizácii a ponúknuť aspoň na území mesta konkurenciu.
6. Alternatívy môžu otvoriť ďalšie možnosti:
7. Záujem bude zrejme o odpady (prípadne zeleň v spojení s údržbou), budovy, pozemky, vozidlá nie sú primárne dôležité pre odpadové spoločnosti.
8. EKOS je teda potrebné „očistiť“ presunom zelene, lesov na VPS aj s majetkom.
9. „Očistenému“ EKOSu, bez alebo s podielom investora prenajímať priestory, o ktoré bude mať záujem.
10. Rozšírenú VPS presunúť na Popradskú 24, zeleň sa tým dostane pod príspevok, lesy môžu byť aj ekonomickým prínosom.
11. Tým, že bude údržba komunikácií aj zeleň v jednom, odpadnú kompetenčné ťažkosti, na obe činnosti bude možné využiť rôzne formy práce.
12. Administratívna budova Popradská 22, bude plne využitá, pričom v prenájme by ostali UPS a „odpadový“ EKOS.
13. Areál sa rozdelí na nájomnú časť pre „odpadový“ EKOS (od budovy triediacej linky pri terajšom vstupe v smere ku administratívnej budove), bude to teda ďalší príjem, z ktorého sa bude môcť investovať do druhej časti dvora.
14. Druhá časť areálu sa rozdelí na sektory, pričom uskladnenie drviny, soli, posypu môže byť čo najbližšie k štátnej ceste a teda ďaleko od domov alebo na skládke „Skalka“.
15. Zachovaním skladovacích priestorov a opravárenskej dielne sa vytvára priestor aj nad úvahou premiestnenia Slobytermu.
16. V prípade potreby bude možné, za odplatu, ponúknuť dielňu aj pre „odpadový“ EKOS.
17. Z príjmu za predaj areálu VPS by sa uskutočnili nevyhnutné investície.
18. V prípade predaja podielu, sa Mesto zbaví investičných nákladov a problémov s odpadom a bude sa môcť zamerať na ďalšie spoločnosti.
19. Náklady súvisiace s prípadným prepúšťaním nenesie Mesto, naopak ak bude záujem o týchto pracovníkov môže ich zamestnať vo VPS.
20. Spor o prevádzku kompostárne z pohľadu eurofondov (zisk, príjem, obchodná spoločnosť), by bolo vyriešené presunom pod príspevok.
21. Traktor, či iné zariadenia, by slúžili zeleni, lesom, zimnej službe. Vytvoril by sa predpoklad pre kúpu „silného“ traktora, ktorý by sa využil i v kompostárni.
22. Prípadné umiestnenie aj Slobytermu by určite pomohlo využitiu traktor-bagra.

Po rozhodnutí, ktorým spôsobom sa uberať, bude dôležité ho rozpracovať do „štúdie uskutočniteľnosti“.

V Starej Ľubovni dňa 31.3.2016.

Ing. Juraj Špes