**Ľubovnianska mediálna spoločnosť, s.r.o.**

**Komentár k finančnému plánu na rok 2016**

Finančný plán na rok 2016 v zásade vychádza z výsledkov hospodárenia roku 2015. V rámci opatrení pre navýšenie výnosov spoločnosti sú **najvýraznejšie zmeny oproti roku 2015** v riadkoch tržieb z predaja služieb ĽN a ĽTV. V rámci týchto oparení bude spustená nová služba - Webový portál, kde sa taktiež počíta s tržbami z predaja tejto novej služby.

Po preštudovaní ukazovateľov hospodárenia v roku 2015 som dospel k záveru, že zásadný priestor pre zmeny v rámci úspory nákladovej časti spoločnosti už nie je. Aj napriek týmto skutočnostiam v rámci šetrenia, odovzdáme v priebehu druhého kvartálu dve kancelárie resp. odstúpime tieto kancelárie prenajímateľovi.

Chcem upozorniť na zápornú hodnotu v predpokladanom výsledku hospodárenia pre rok 2016. Táto suma predstavuje výšku odstupného vrátane odvodov do poisťovní, ktorá bola vyplatená odstupujúcej konateľke a v rámci súčasného stavu spoločnosti predstavuje tento **výdavok 6.898 €** vážny finančný problém. Tento problém je momentálne riešený posunutím vyplatenia dotácie mesta o jeden mesiac, t.j. v marci nám bol vyplatený aprílový príspevok. Pri nástupe do funkcie konateľa som sa zaviazal udržať finančnú situáciu ĽMS, s.r.o. na takej úrovni, aby pri dotácii 66.500 € dokázala naďalej plnohodnotne plniť svoju funkciu. Prosím, vezmite na vedomie, že všetky opatrenia, ktoré sa chystáme spustiť, potrebujú určité časové obdobie na to, aby sa dostavili výsledky. Je možné, že napriek úspechu opatrení a enormnej snahe o zlepšenie finančnej situácie **(predpokladáme navýšenie tržieb z predaja služieb o 33%)** ĽMS, s.r.o. sa tento predpokladaný záporný hospodársky výsledok môže stať skutočnosťou.

Stará Ľubovňa, 8.4.2016 Pavol Sekelský

konateľ spoločnosti